**מערך פעולה**

|  |
| --- |
| **הנושא/ הרעיון הגדול** הייחוד שבאיחוד |
| **רציונל למדריכים/ למה בחרנו בנושא?**החניכים הצטרפו לתנועת נוער חדשה שהם לא מכירים, אנחנו רוצים לתת להם היכרות ראשונית שיידעו עליה יותר, גם על ההיסטוריה וגם על העשייה שלה היום.נחשוף אותם לעקרונות של התנועה ולערכים על פיהם אנחנו פועלים. |
|  |
| **השאלה המובילה:**מי היא תנועת הנוער האיחוד החקלאי? |
| **שאלות ביניים:*** **מה ההיסטוריה של התנועה?**
* **איזה ערכים ועקרונות מניעים אותה?**
* **איך היא נראית היום?**
 |
| **התוצר:**היכרות מעמיקה יותר עם תנועת הנוער |
| **ידע** היסטוריה של התנועהערכים וחזון התנועהרקע כללי על התנועה כיום | **מיומנויות**שיתוף פעולהלמידה |
| **נורמות (חברתיות ומשימתיות)**פתיחות, הקשבה, אוירה חיובית ומאפשרת |
| שימו לב לבנות פעולה בטיחותית ובטוחה לכולם! |

|  |
| --- |
| **היערכות מוקדמת:**הפעולה תהיה בקונספט של חקירה, לפני זה נסדר את החדר כאילו מישהו פרץ לפה. |
| **שלבים** | **פירוט השלב** | **משך זמן** |
|  | **פתיחה** | ניכנס לפעולה כדמויות של שוטרים וחוקרים. נספר, מישהו פרץ לסניף שלנו, עשה כאן מלא בלאגן, שינה לנו את כל מה שאנחנו מכירים, אנחנו חושדים בדמות אחת – "תנועת הנוער האיחוד החקלאי", אנחנו הולכים לעשות לה חקירה צולבת! אנחנו צריכים שתעזרו לנו לפצח את המקרה. | 10 דקות |
|  | חקירת רקע | נספר, החשודה שלנו היא 'האיחוד החקלאי', כדי לאמת את הנתונים נצטרך לעשות עליה בדיקת רקע. הוצאנו את כל ההיסטוריה שיש לנו עליה אבל הכל מפוזר ומבולגן. אנחנו נחלק לכם נתונים ואנחנו נצטרך לסדר אותם ביחד. כל אחד יקבל נתון על ההיסטוריה של התנועה, וביחד ננסה להתאים את המידע לשנים ונסדר את המידע. נספח א בסוף הפעולה | 15 דקות |
|  | חזון התנועה ועקרונותיה | כדי להבין איך עובד המוח של האיחוד החקלאי ולהבין אם היא באמת מסוגלת למעשה כזה נצטרך להיכנס לה לראש ולהבין מה המניעים שלה. נתחלק לשתי קבוצות, כל קבוצה תקבל מסמך ותצטרך להציג לקבוצה השניה בצורה יצירתית ומיוחדת את המסמך שקיבלה, על הקבוצה השניה להבין היטב את המסמך שהקבוצה מעבירה לה נסביר בסוף את העקרונות והחזון בצורה פשוטה. נספח ב' בסוף הפעולה | 20 דקות |
|  | איך התנועה נראית היום | אחרי שעשינו על התנועה בדיקת רגע ונכנסנו לה לראש כל מה שנשאר זה לרגל אחריה, אנחנו הולכים לבדוק מה היא עושה בימים אלו. נתחלק לזוגות, כל זוג יקבל מידע על סניף או מפעל בתנועה, ויוכל לחפש עוד מידע באינטרנט. הזוג יצטרך להציג עובדה נכונה על המושג שקיבל ועובדה לא נכונה שהמציא, הקבוצה תצטרך להחליט מה שקר ומה אמת, אחרי שגילו יוכל הגרעינר לספר קצת על אותו מושג בהרחבה. נספח ג' | 15 דקות |
|  | תופסים את החשודה | אחרי שעשינו את כל הבדיקות והחקירות הנדרשות לחשודה הגיע הזמן לתפוס אותה. כדי להביא דגל של התנועה, אביזרים שונים, חולצות תנועה וכו' ולעשות חגיגה של הכנסת התנועה אלינו ליישוב בשמחה ובששון. | 10 דקות |
|  | **סיכום** | נסכם את הפעילות, המטרה שלנו הייתה שנכיר קצת את התנועה הזאת, אפשר גם להסביר באותה נימה למה התחברנו אליה ולמה החליטו להביא אותה ליישוב. נשאל אותם איך היה להם ונבקש שכל אחד ישתף בשאלה או מחשבה שעולה לו. | 15 דקות |
| **סה"כ זמן פעילות:** | **85 דק'** |
| **להביא:**תחפושות של שוטרים וחוקריםמקרן ומחשב לסרטוןדגלים של האיחוד, חולצות תנועה ועוד. | **להכין:**ציר זמן של ההיסטוריהלהדפיס את הנספחים ב + ג |
| **דגשים והוראות בטיחות:** |
| **עם מה יצאנו לקראת התוצר הסופי?**הכרנו את התנועה יותר לעומקה, התחלנו להבין מושגים בסיסים בתוכה והבנו למה דווקא היא הגיעה ליישוב שלנו. |

**נספח א' – לקריאה נוספת והעמקה, כנסו ל"סיפור מקומי" באתר תנועת הנוער -**[https://ihudnik.localtimeline.com/index.php?lang=he#](https://ihudnik.localtimeline.com/index.php?lang=he)

## 1931 - הקמת האיחוד החקלאי - עליית הייקים - התנועה המיישבת "האיחוד החקלאי" הוקמה כהתאחדות חקלאית של עולי העלייה החמישית מגרמניה ואוסטריה

## 1940 - שנות ה 40 - השנים הראשונות של האיחוד החקלאי, הקמת יישובים(שבי ציון, רמות השבים, בני ציון, בית יצחק ועוד.)

## מוקם האיחוד החקלאי - ארגון ההתיישבות הפרטית - 1960

1978 - התנועה החלה את פעילותה כמסגרת חינוך בלתי פורמלית. בשנה זו פעל גוש יישובים בשרון אשר הראשון מביניהם היה הכפר בית יצחק .

1983 – החלו ליישם את תהליך ההכרה בתנועת הנוער כאשר במסגרתה פעלו כשבעה עשר יישובי האיחוד. באותה שנה התקיים קורס מדריכים הרשמי הראשון הגדול ביותר והוא מנה 60 חניכים. בשלב זה עדיין לא הוכרה התנועה על ידי משרד החינוך כתנועת נוער רשמית.

1985 - בוועידת האיחוד החקלאי הארצית השמינית, הוחלט על הקמת חטיבת הנוער באיחוד החקלאי. החלטה זאת היוותה את הבסיס להקמתה של תנועת הנוער ברמה ארצית, ועד לסוף שנת 1985 פעלו בתנועה 42 יישובים

1987 - בחודש ספטמבר קיבלה תנועת הנוער של האיחוד החקלאי את ההכרה הממלכתית, ממשרד החינוך והתרבות והתקבלה כחברה במועצות הנוער בישראל. בשנה זו פעלו במסגרת התנועה 46 יישובים והוכשרו כ-200 מדריכים צעירים בפעילויות הארציות השתתפו 1,500 בני נוער

**1988 – גרעין אחים ראשון יוצא לשנת שירות, הקומונה יושבת בבקעת הירדן**

**2003 – כנס בנושא עקרונות התנועה, ניסוח המטרות והכוונות שלנו.**

**2013 – התנועה חוגגת 25 שנים**

**לסיכום למדריך –**

תנועת הנוער של האיחוד החקלאי הוקמה לפני שלושים ושתיים שנה על ידי ותיקי המתיישבים בכפרי התנועה המיישבת של האיחוד החקלאי. יישובים אלו היו יישובים שהוקמו בעיקרם על ידי העלייה החמישית , יוצאי גרמניה משנות השלושים. המטרה שעמדה לנגד עיניי של מייסדי התנועה הייתה לחנך ולהכשיר דור איכותי של אנשים צעירים – ערכיים שיהוו את ההמשך בהתיישבות הכפרית. לאחר עשור כחטיבת נוער תחת התנועה מיישבת, בשנת 1987 הכיר משרד החינוך בפועלה של תנועת הנוער- ומאז נתמכת ומפוקחת תנועת הנוער על ידי משרד החינוך.

היום תנועת הנוער פעילה כאחת משלוש עשרה תנועת נוער שמוכרות בישראל וחברה במועצת תנועות הנוער.

<https://ihudnik.localtimeline.com/index.php?lang=he#[showWindow/event/141/video/10]>

**כתבה על התנועה, אפשר לראות עד דקה 2:40 איך מספרים על התנועה, בקיצור – מאוד נחמד**

**נספח ב' –**

**חזון התנועה -**

אנו מאמינים כי קהילה וחברה טובה ביישוב ובכפר מתחילים בתנועת חזקה ואיכותית שמהווה את הלב הפועם של היישוב
תנועת הנוער של האיחוד החקלאי רואה בחינוך בכלל ובחינוך הבלתי פורמאלי בפרט, מנוף לצמיחה ושינוי המציאות, וכלי לעיצוב האדם.
מתוך כך, תפעל תנועת הנוער, לחינוך הילדים ובני הנוער בקהילה וביישוב לאור הערכים המובילים של תנועת הנוער- שוויון ערך האדם, אחריות ומעורבות,חיי משפחה חברה וקהילה סולידאריים וציונות.
זאת תוך הדגשת תפקיד בני הנוער והתנועה לחיי הקהילה והיישוב הכפרי/ חקלאי ובקרב החברה הישראלית בכלל

# עקרונות התנועה -

תנועת הנוער היא בלתי מפלגתית, ותחנך למעורבות ואחריות חברתית ואקטואלית בחברה הישראלית.

תנועת הנוער היא גוף חינוכי ברוח האיחוד החקלאי.

תנועת הנוער תחנך לדמוקרטיה וכבוד האדם.

תנועת הנוער תחנך להתיישבות בארץ ובחיי קהילה, תוך הכרת היישוב, תולדותיו, היום, ומבט לעתיד.

תנועת הנוער תחנך להגשמה במסגרת חברתית והתיישבותית.

תנועת הנוער תחנך לטיפוח הפרט ולהגשמה עצמית, מתוך אמונה כי טיפוחו יוביל לתרומה במעגל החברתי.

פיתוח וטיפוח מנהיגות צעירה, תוך שימת דגש על הנהגה עצמית של הנוער בכל מעגלי התנועה.

התנועה תחנך לציונות, אהבת הארץ והכרתה, מסורת יהודית, מורשת ישראל והכרת החברה הישראלית.

טיפוח קשרים בין בני נוער בתוך יישובי האיחוד החקלאי והחברה בכלל

נספח ג' -

|  |  |  |
| --- | --- | --- |
| טיול חנוכה - טיול בן ארבעה ימים המתרחש בחופש חנוכה, טיול המיועד רק לשכב"ג, הטיול באחד מהמדבריות בארץ, הגרעינרים מדריכים לפי קבוצות את השכבות מט'-י"ב. בטיול ישנים באוהלים, מבשלים בבישולי שדה, הולכים במסלולים שונים. | קורס מדצים - מפעל ההכשרה של התנועה בו מקבלים כלים בסוגי הדרכה שונים בסניף, הקורס נמשך עשרה ימים והוא מיועד למסיימי ח' עד מסיימי י"א, כל שכבה מודרכת בנפרד לפי קבוצות ומקבלת הכשרה שונה. הקורס מתרחש בתחילת יולי והוא מפוצל לשני מקומות לפי שכבות. | מחנה קיץ - המחנה הוא המפעל האחרון בשנה, מתרחש בתחילת אוגוסט וזהו המפעל היחידי של כל חניכי התנועה ביחד מד'-י"בהמחנה כיום הוא ביער ציפורי, הוא מחולק לכמה מחנונים שבכל מחנון כמה סניפים, הם מקבלים נושא וצריכים להסביר עליו באמצעות הדרכת שטח, מחנאות ועוד. |
| מפעלי התנועה - לתנועה יש את המפעלים המרכזיים שלה – מחנה קיץ, קורס מדצי"ם, טיול חנוכה, טיול פסח, טיול פתיחת שנה והשתלמות חורף. כל אירוע כזה נקרא מפעל וזה אחד מהדברים המרכזיים שהתנועה מוציאה לפועל שלא דרך הסניף.כל מפעל הוא ייחודי בכמות משתתפים שלו, באזור הגיאוגרפי ובמטרתו. | סניף אזורי מרחבים - סניף היושב במועצה אזורית מרחבים, ביישוב מבועים ליד נתיבות. הסניף מורכב מכמה יישובים שונים – מבועים, ניר עקיבא, שדה צבי, פעמי תש"ז, אשבול, תלמי בילו, קלחים.בתוך המועצה יש שתי קומונות ועוד סניפים שלנו! - גילת, ניר משה, פטיש, מסלול, פדויים ורנןהקומונות יושבות במושב קלחים ובמושב גילת.  | מועצה אזורית משגב - יושבת בין כרמיאל לקריות, בין כל יישוביה נמצאים תשעה סניפים של האיחוד ושתי קומונות.הסניפים הם - צורית, גילון, לבון, מורן, שורשים, אבטליון, יעד, מנוף ולוטםביעד ובצורית יושבות הקומונות עם הגרעינרים של אזור משגב |
| קומונת כיכר סדום - קומונה שנפתחה בשנת 2001 ביישוב עין תמר בדרום ים המלח. הקומונה עובדת בשני סניפים – קיבוץ עין גדי וכיכר סדום שמורכבת מהיישובים נאות הכיכר ועין תמר. הקומונה עובדת גם ביישוב הר אמשא | בית התנועה - משרדי התנועה נמצאים במושב שדה ורבורג, ליד כפר סבא. בית התנועה הוא המרכז הניהולי והלוגיסטי, יש שם גם מרכז הדרכה. שם יושב סגל תנועת הנוער. | אזורי התנועה - התנועה מתחלקת לאזורי הסניפים, קיימים 5 איזורים:צפון, מרכז צפוני, דרום השרון, מרכז דרומי, תמר.על כל אזור אחראי רכז אזור ומתחתיו עובדים הרכזים בסניפים שלהם באזור. |
| גרעין שבילים - גרעין “שבילים” הוקם בשנת 2016 מתוך שאיפתה של תנועת הנוער להרחיב את עשייתה החינוכית בחברה הישראלית אל מעבר למרחב הכפרי ולסניפי התנועה הקיימים. כיום מרכיבים את התנועה ישובים קהילתיים, ועל תנועת הנוער, הדוגלת בעשייה חינוכית ולקיחת אחריות חברתית בכלל החברה הישראלית, לשאוף ולהביא את העשייה החינוכית הזו אל מקומות נוספים. כיום יש קומונה במגדל העמק ובכפר הנוער קדמה. | גרעין אחים - הגרעינרים מחולקים לגרעין צפון וגרעין דרום, כל גרעינר מוביל סניף בתנועה, הם חיים בעשר קומונות ברחבי הארץ ומנהלים חיי קהילה בקומונה שלהם. כל גרעינר מלווה סניף. מעבר לכך בשאר הימים יש עוד מרחבי עשיה בהם הם פועלים, בית ספר, מיקודים, קהילה ועוד. | סניף יסוד המעלה - סניף שנמצא בתנועה משנת 2018 , נמצא בגליל העליון, דרומית לקרית שמונה. ביישוב יושבת גם קומונה של האיחוד שכל חבריה גרעינרים של סניף יסוד המעלה. יסוד המעלה נמצא באזור צפון ביחד עם יישובי משגב. |
|   |  | חניכי התנועה - קיימים 7500 חניכים בתנועת הנוער, מתוכם 1500 מדריכים. חניכי התנועה הם מכיתה ד'-י"ב. והם מגיעים מ56 יישובים ו48 סניפים שונים בכל רחבי הארץ. כולם עוברים פעולות בימי שלישי לשכבה הצעירה ד'-ח' ופעילויות שכב"ג ט'-י"ב בימי חמישי.  |